Bystat

**Bystat** er en uavhengig suveren by som fungerer som sentrum for politisk, økonomisk og kulturelt liv over sitt sammenhengende territorium. Fra antikkens Hellas er mer enn greske 600 bystater kjent, men totalt kan det ha vært snakk om rundt 1&nbsp;500. På vesle Amorgos var det tre bystater; på Kea som også er en liten øy, hele fire, hvorav hele tre preget sin egen mynt.Michael Grant (1914–2004): *The rise of the Greeks*, New York 1987, ISBN 0684185369 (s. 332) Mer kjent er Athen og Sparta og de italienske bystatene i middelalderen og renessansen, som Firenze, Venezia, Genova og Milano.

Med framveksten av nasjonalstater over hele verden, er det fortsatt en viss uenighet om antall moderne bystater som fortsatt eksisterer; Singapore, Monaco og Vatikanstaten er de mest diskuterte kandidatene. Ut av disse er Singapore den største og mest folkerike, og anses generelt for å være den siste virkelige bystaten som er igjen i verden, med full suverenitet, internasjonale grenser, sin egen valuta, et robust militær og betydelig internasjonal innflytelse i sin egen rett. *[[The Economist]]* omtaler nasjonen som «verdens eneste fullt fungerende bystat».

Flere ikke-suverene byer nyter en høy grad av autonomi og blir ofte forvekslet med bystater; Hong Kong, Macau, og medlemmer av De forente arabiske emirater – særlig Dubai og Abu Dhabi – blir ofte feilaktig sitert som sådan.

## Historiske bystater

Historiske bystater omfatter blant annet sumeriske byer som Uruk og Ur; bystater i oldtidens Egypt, som Teben og Memfis; de fønikiske byene, som Tyr og Sidon; de fem filistiske bystater; de berbiske bystatene garamanterne område i oldtidens sørvestlige Libya; bystatene i antikkens Hellas (poleis som Athen, Sparta, Theben og Korint); den romerske republikken (som vokste fra en bystat til et enormt imperium); de italienske bystatene fra middelalderen til tidlig moderne periode, som Firenze, Siena, Ferrara, Milano (som etter hvert som de vokste til makten begynte å dominere nabobyene) og Genova og Venezia, som ble mektige talassokratier (havherredømme)

Mayakulturen og andre kulturer i førkolumbisk Mesoamerika (blant annet byer som Chichen Itza, Tikal, Copán og Monte Albán); de sentralasiatiske byene langs Silkeveien; bystatene på Swahilikysten øst i Afrika; Ragusa sentrert i byen Dubrovnik; stater i de middelalderske russiske landene som Novgorod og Pskov; og mange andre. Den danske historikeren Poul Holm har klassifisert de bysamfunnene som norrøne bosettere som kom som vikinger til middelalderens Irland, viktigst var kongeriket Dublin, som bystater.

## Se også
*Territorio libero di Trieste
*Polis

## Referanser


## Litteratur
* Hansen, Mogens Herman, red. (2000):*A comparative study of thirty city-state cultures : an investigation conducted by the Copenhagen Polis Centre*, Det Kongelige Danske Videnskabernes Selskab, (Historisk-filosofiske skrifter, 21). ISBN 87-7876-177-8.
* Hansen, Mogens Herman, red. (2002): *A comparative study of six city-state cultures : an investigation*, Det Kongelige Danske Videnskabernes Selskab, 2002. (Historisk-filosofiske skrifter, 27). ISBN 87-7876-316-9.
* Parker, Geoffrey (2004): ''Sovereign City: The City-State Ancient and Modern'' , London: Reaktion Books, ISBN 978-186189-219-5.
* Scott, Tom (2012): ''The City-State in Europe, 1000-1600: Hinterland, Territory, Region'', Oxford: Oxford University Press, ISBN 978-019173-868-5

## Eksterne lenker
*